EkBass/fiwiki-20250220-pages-articles huggingface dataset:
Erik Isotalo

Erik Johan (Juho) Isotalo (Vilkki) (1778 Lammi – 1853 Lammi)Geni: Erkki Juho Antinpoika Isotalo Viitattu 2.1.2021. oli suomalainen maanviljelijä ja valtiopäivämies. Lammin Vilkkilän kylän Erik Isotalo eli Vilkki syntyi Antti Heikinpoika Isotalon ja Maria Mikontytär Pakkaselan perheeseen. Hänen vaimonsa oli Kaisa Matintytär (k. 1847). Isotalo oli kirkonisäntä ja kuudennusmies. Hän edusti talonpoikaissäädyssä Porvoon valtiopäivillä 1809 Uudenmaan ja Hämeenlinnan läänin Hollolan kihlakunnan tuomiokuntaa. Isotalo oli valtiopäivien nuorin edustaja, 31-vuotias, ja vuonna 1853 myös säädyssään pisimpään elänyt Porvoon valtiopäivien edustaja.Elis Lagerblad, 1893. Protocoller hållna hos det hedervärda bonde ståndet vid landtdagen i Borgå år 1809. Skrifter ungifna af Svenska Litteratursällskapet i Finland. XXV. Helsinki: Tidnings- & Tryckeriaktiebolagets tryckeri. (Person- och saklista), s. 266. (ruots.)Talonpoikaissääty Porvoon valtiopäivillä. Uusi Suometar, 28.3.1909, no. 72, s. 7. ==Lähteet== Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Porvoon valtiopäivät Luokka:Vuonna 1778 syntyneet Luokka:Vuonna 1853 kuolleet
Henrik Granroth

Henrik Granroth (1744 – 15. kesäkuuta 1813 Pietarsaaren maalaiskunta)Geni: Henrik Gustafsson Granroth Viitattu 2.1.2021. oli suomalainen maanviljelijä ja valtiopäivämies. Granrothin vanhemmat olivat Gustaf Bengtsson Granroth ja Anna Katarina Elisabeth Telin ja puoliso Anna Johandostter (k. 1813). Granroth edusti talonpoikaissäädyssä Porvoon valtiopäivillä 1809 Vaasan läänin Korsholman pohjoista kihlakuntaa. Hän oli valtiopäivillä sekä talous- että siviilivaliokunnan jäsen ja 65-vuotiaana säätynsä vanhin valtiopäivämies.Elis Lagerblad, 1893. Protocoller hållna hos det hedervärda bonde ståndet vid landtdagen i Borgå år 1809. Skrifter ungifna af Svenska Litteratursällskapet i Finland. XXV. Helsinki: Tidnings- & Tryckeriaktiebolagets tryckeri. (Person- och saklista), s. 263. (ruots.)Talonpoikaissääty Porvoon valtiopäivillä. Uusi Suometar, 28.3.1909, no. 72, s. 7. ==Lähteet== Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Porvoon valtiopäivät Luokka:Vuonna 1744 syntyneet Luokka:Vuonna 1813 kuolleet
Bo Bergman

Bo Hjalmar BergmanJ. Landquist. Bo H Bergman, Svenskt biografiskt lexikon (1922), viitattu 2.1.2021 (1869 Tukholma, Ruotsi – 1967 Tukholma, Ruotsi) oli ruotsalainen kirjailija ja kriitikko. Hänen 1903 ilmestynyttä esikoisrunokokoelmaansa Marionetterna sävyttää raskasmielisyys. 1920-luvun kokoelmissa hän näyttäytyy Tukholman kuvaajana, 1930-luvulla ihmisyyden puolustajana. Hän on kirjoittanut myös romaaneja ja näytelmiä mutta oli parhaimmillaan runouden parissaLotta Lotass, Bo Bergman (1869-1967), Litteraturbanken. Viitattu 2.1.2021 . Bergman oli Ruotsin akatemian jäsen vuodesta 1925. ==Suomennettuja runoja== Bergmanin runojen suomennoksia on antologioissa * Kevätsade: valikoima ruotsalaista lyriikkaa, suom. Elina Vaara ja Lauri Viljanen, WSOY 1926. * Tätä runoa en unohda, toim. Maarit Tyrkkö, Helsinki: Otava 1977 ISBN 951-1-04609-8 ;Runot * Kaupungin lapsi, suom. Tuovi Paju, teoksessa: Murtuvien roolien aika: antologia pohjoismaista kirjallisuutta vuosisadan vaihteesta. Helsinki: Laatusana 1994 ISBN 951-9062-32-7 * Kuunpaiste virralla, suom. Elina Vaara, teoksessa: Kevätsade * Sydän, suom. Elina Vaara, teoksessa: Kevätsade * Viole d'Amour, suom. Elina Vaara, teoksessa: Kevätsade ==Lähteet== ==Aiheesta muualla== Luokka:Ruotsalaiset kirjailijat Luokka:Ruotsalaiset kriitikot Luokka:Kirjallisuuskriitikot Luokka:Vuonna 1869 syntyneet Luokka:Vuonna 1967 kuolleet
Simon Louko

Simon Louko (Lauko) (8. tammikuuta 1754 Ylistaro – 8. heinäkuuta 1824 Ylistaro)Geni: Simon Louko (Kirppu) Viitattu 2.1.2021. oli suomalainen maanviljelijä ja valtiopäivämies. Talollinen, lautamies Simon Loukon vanhemmat olivat Matti Simunanpoika Kirppu ja Liisa Esaiantytär Enholm ja puoliso Sanna Juhontytär Marttala (k. 1834). Louko edusti talonpoikaissäädyssä Porvoon valtiopäivillä 1809 Vaasan läänin Korsholman keskiosan pohjoista tuomiokuntaa. Hän teki valtiopäivillä anomuksen kymmenysjyvien suorittamisesta Pohjanmaalla.Elis Lagerblad, 1893. Protocoller hållna hos det hedervärda bonde ståndet vid landtdagen i Borgå år 1809. Skrifter ungifna af Svenska Litteratursällskapet i Finland. XXV. Helsinki: Tidnings- & Tryckeriaktiebolagets tryckeri. (Person- och saklista), s. 269. (ruots.)Talonpoikaissääty Porvoon valtiopäivillä. Uusi Suometar, 28.3.1909, no. 72, s. 7. ==Lähteet== Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Porvoon valtiopäivät Luokka:Vuonna 1754 syntyneet Luokka:Vuonna 1824 kuolleet
Elbit Systems

Elbit Systems Ltd. () on kansainvälisesti toimiva israelilainen teknologiayhtiö, joka suunnittelee, kehittää ja toimittaa muun muassa integroituja puolustusteknisiä järjestelmiä. Yhdysvaltalaisen Defence News -uutispalvelun kokoamalla maailman sadan suurimman aseteollisuusyrityksen listalla (2019) Elbit Systems sijoittui sijalle 31. Yhtiön aseteollisuuteen liittyvän liikevaihdon laajuus oli 4,06 miljardia Yhdysvaltain dollaria, joka oli 90 prosenttia yhtiön kokonaisliikevaihdosta (4,51 mrd. USD, 2019). Elbit Systems tekee yhteistyötä monien muiden yritysten ja asiakastahojen kanssa. Suomesta yhteistyökumppanina on nykyään esimerkiksi DA-Group satelliittipohjaiseen paikannuksen (GNSS) häiriösuojaukseen liittyvässä hankkeessa. == Kuvia yhtiön tuotteista == Flickr - Israel Defense Forces - Israeli Made Guardium UGV (1).jpg| Guardium, miehittämätön valvonta-ajoneuvo. 4X-DGM meir feder.jpg|Harjoituslentokone. Coral CR-P Ejército español.jpg|Espanjan armeijan käyttämä lämpökamera. Flickr - Israel Defense Forces - Ground Forces Combined Corps Exercise, Feb 2010.jpg| Elbit Skylark -drooni. Hermes 450 in flight.jpg| Elbit Hermes 450 -drooni yhdysvaltalaisessa käytössä. Unmanned aerial military vehicles of Azerbaijan at the 2020 Victory Parade in Baku.jpg|Azerbaidžanin asevoimien käyttämä, satelliittinavigoinnilla varustettu Elbit Hermes 900 Starliner -droonimuunnos (2020 voitonparaati). Elbit HDTS at ADAS 2018.jpg| Kypärän yhteyteen liitetty näyttö- ja paikannuslaitteisto. == Lähteet == Luokka:Pörssiyhtiöt Luokka:Teknologiayhtiöt
Johan Schulin

Johan (Juho) Schulin (Vesala) (3. joulukuuta 1757 Oulun maalaiskunta – 18. joulukuuta 1828 Liminka) oli suomalainen maanviljelijä ja valtiopäivämies. Laamannioikeuden lautamies Schulinin vanhemmat olivat kauppias Mikael (Michael) Schulin ja Anna Wacklin ja puolisot Maria Kramsu (Paaso) ja Liisa Ohukainen. Runoilija Frans Mikael Franzén oli hänen enonsa. Schulin edusti talonpoikaissäädyssä Porvoon valtiopäivillä 1809 Oulun läänin Oulun tuomiokuntaa ja Kemin kihlakuntaa. Hän oli valtiopäivillä valtiovarainvaliokunnan jäsen.Elis Lagerblad, 1893. Protocoller hållna hos det hedervärda bonde ståndet vid landtdagen i Borgå år 1809. Skrifter ungifna af Svenska Litteratursällskapet i Finland. XXV. Helsinki: Tidnings- & Tryckeriaktiebolagets tryckeri. (Person- och saklista), s. 275. (ruots.)Talonpoikaissääty Porvoon valtiopäivillä. Uusi Suometar, 28.3.1909, no. 72, s. 7. ==Lähteet== Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Porvoon valtiopäivät Luokka:Vuonna 1757 syntyneet Luokka:Vuonna 1828 kuolleet
Buta Singh

Buta Singh (21. maaliskuuta 1934 – 2. tammikuuta 2021) oli intialainen poliitikko, joka toimi maansa sisäministerinä vuosina 1986–1989 ja Biharin kuvernöörinä 2004–2006. Hänet äänestettiin ensimmäisen kerran Lok Sabhaan vuonna 1962 ja viimeisen kerran kahdeksannelle kaudelleen vuonna 1999. Singh syntyi köyhään dalit-sukuun, mutta hän jatkoi opiskelemaan Jalandharin Khalsa Collegeen. Opiskeluaikoinaan hän luki kommunistista kirjallisuutta. Sieltä hän jatkoi opintojaan Bombayn Guru Nanak Khalsa Collegeen, jossa hän opiskeli historiaa maisteritasolla. Bombayssa hän luopui marxilaisuudesta ja liittyi sikhiläiseen Shiromani Akali Daliin. Hän aloitti poliittisen uransa Shiromani Akali Dalin jäsenenä vuonna 1962. Hän liittyi kongressipuolueeseen 1960-luvun lopussa. Operaatio Sinisen tähden aikana vuonna 1984 hänen osoittamansa uskollisuus Indira Gandhia kohtaan suututti sikhiyhteisön, joka erotti hänet joukostaan. Hän sai palata takaisin vasta kymmenen vuotta myöhemmin tehtyään katumusharjoitusta 56 päivän ajan. Kongressipuolue kuvasi Singhin katumusharjoitteet henkilökohtaisena asiana, vaikkakin se asetti puolueen kiusalliseen valoon. Intian sisäministerinä Singh toimi pääministeri Rajiv Gandhin uskollisena tukijana, joka vastasi muun muassa vihamielisten osavaltiohallitusten kaatamisesta ja poliittisten uhkien hävittämisestä. India Today -lehden mukaan hän teki epäsuosittuja tekoja, jotta pääministerin ei olisi tarvinnut sotkeutua niihin. Vuonna 2000 Intian keskusrikospoliisin (CBI) erityistuomari tuomitsi hänet ja P. V. Narasimha Raon vuonna 1993 tapahtuneesta lahjustapauksesta. Syytteen mukaan Singh lahjoi parlamentaarikoita epäluottamusäänestyksen aikaan yrittäessään pelastaa Raon hallitusta. Syyte hylättiin korkeammalla oikeusasteella. Biharin kuvernöörinä vuonna 2005 hän ajautui toiseen kohuun kirjoitettuaan kirjeen rautatieministeri Lalu Prasad Yadaville, jossa hän pyysi merkittäviä asemia kahdelle virkamiehelle. Yadavin väite, että hän nimitti Singhin kuvernööriksi aiheutti suuttumusta parlamentissa. Oppositio väitti Yadavin vaikuttavan hänen kuvernöörikautensa taustalla, ainoana pyrkimyksenä suojella Yadavin Rashtriya Janata Dal -puoluetta tulevissa osavaltiovaaleissa. Hän myös yritti estää opposition NDA-vaaliliiton osavaltiohallituksen muodostumista Biharissa hajottamalla osavaltioparlamentin. Intian korkein oikeus tulkitsi päätöksen olleen perustuslainvastainen. Vuonna 2006 Singh erosi kuvernöörin tehtävistä. Singh oli vuosien 2009 ja 2014 parlamenttivaaleissa sitoutumattomana ehdokkaana. Hän jätti kongressipuolueen vuonna 2014, mutta liittyi vuotta myöhemmin takaisin ennen Punjabin osavaltiovaaleja. == Lähteet == Luokka:Intian sisäministerit Luokka:Biharin kuvernöörit Luokka:Intian kongressipuolueen poliitikot Luokka:Lok Sabhan jäsenet Luokka:Vuonna 1934 syntyneet Luokka:Vuonna 2021 kuolleet
Korander

Korander on sukunimi, joka on muun muassa seuraavilla suomalaisilla henkilöillä: *Ida Korander (1870–1921), oopperalaulaja *Marjo Korander (s. 1981), maastohiihtäjä *Willehard Korander (s. 1981), näyttelijä
Henrik Tervonen

Henrik Tervonen (1. lokakuuta 1756 Mainua, Paltamo – 25. helmikuuta 1833 Mainua)Geni: Heikki Mikonpoika Tervonen Viitattu 2.1.2021. oli suomalainen maanviljelijä ja valtiopäivämies. Tervosen vanhemmat olivat Mikko Yrjönpoika Tervonen ja Kirsti Heikintytär Karhu ja puolisot Anna Ollintytär Pussinen ja Kaisa Heikintytär Halonen. Ensin ”Mainuan kuninkaaksi” ja sittemmin ”Mainuan keisariksi” sanottu Tervonen edusti talonpoikaissäädyssä Porvoon valtiopäivillä 1809 Oulun läänin Kajaanin kihlakuntaa.Elis Lagerblad, 1893. Protocoller hållna hos det hedervärda bonde ståndet vid landtdagen i Borgå år 1809. Skrifter ungifna af Svenska Litteratursällskapet i Finland. XXV. Helsinki: Tidnings- & Tryckeriaktiebolagets tryckeri. (Person- och saklista), s. 278. (ruots.)Talonpoikaissääty Porvoon valtiopäivillä. Uusi Suometar, 28.3.1909, no. 72, s. 7. ==Lähteet== ==Aiheesta muualla== * Tervosen suvun historiallinen huippuhetki: Mainuan kuningas ja keisari tapasivat. Joululehti Tervakset 2011. Sukuseura Tervo-Tervonen ry:n jäsenlehti, ss. 23–24. Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Porvoon valtiopäivät Luokka:Vuonna 1756 syntyneet Luokka:Vuonna 1833 kuolleet
Johan Kelhälä

Johan (Juho) Kelhälä (20. tammikuuta 1766 – 6. kesäkuuta 1840 Pattijoki)Geni: Juho Simonpoika Kelhälä Viitattu 2.1.2021. oli suomalainen maanviljelijä ja valtiopäivämies. Lautamies Johan Simonpoika Kelhälä edusti talonpoikaissäädyssä Porvoon valtiopäivillä 1809 Oulun läänin Salon (Saloisten) kihlakunnan tuomiokuntaa.Elis Lagerblad, 1893. Protocoller hållna hos det hedervärda bonde ståndet vid landtdagen i Borgå år 1809. Skrifter ungifna af Svenska Litteratursällskapet i Finland. XXV. Helsinki: Tidnings- & Tryckeriaktiebolagets tryckeri. (Person- och saklista), s. 267. (ruots.)Talonpoikaissääty Porvoon valtiopäivillä. Uusi Suometar, 28.3.1909, no. 72, s. 7. ==Lähteet== Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Porvoon valtiopäivät Luokka:Vuonna 1766 syntyneet Luokka:Vuonna 1840 kuolleet
Petter Bergman

Petter Bergman (3. helmikuuta 1934 Tukholma, Ruotsi – 20. elokuuta 1986 Tukholma, Ruotsi) oli ruotsalainen runoilija ja kriitikko. Uransa alussa hänen runojaan leimasi romanttisuus ja ironia, mutta kokoelmassa Så länge krampen släpper hän käyttää suorempaa ja realistisempaa ilmausta. Bergman kuului 1950-luvulla ruotsalaisen runouden ihmelapsiin ("mirakelpojkar", sillä kaikki olivat poikia). Hänen esikoiskokoelmansa ilmestyi 1953. Viimeiseksi hänen elinaikanaan ilmestyneeksi kokoelmaksi jäi Barndomens gator vaiheessa, jolloin häntä arvostettiin runoilijana. Hän alkoholisoitui varhain ja eristäytyi omiin oloihinsa ja painui kuolemansa jälkeen unohduksiin, eikä hän ole mukana ruotsalaisen runouden antologiassa vuodelta 2016.Mats Granberg, Magasinspoesi - Petter Bergman, Götabiblioteken, viitattu 2.1.2021 ==Palkinnot ja tunnustukset== * Carl Emil Englund -palkinto 1974Bergman, Petter, Kirjasampo, viitattu 17.12.2021 * Nils Ferlin -palkinto 1971 * Ruotsin radion runoopalkinto 1983 ==Teokset (valikoima)== * Så länge krampen släpper, dikter 1967 * Utsatt i musiken 1957–1973, dikter 1975 * Barndomens gator, dikter 1983 * Jag talar om någonting som är verkligt: dikter i urval, 1994 ==Lähteet== ==Aiheesta muualla== Luokka:Ruotsalaiset runoilijat Luokka:Ruotsalaiset kriitikot Luokka:Vuonna 1934 syntyneet Luokka:Vuonna 1986 kuolleet
Maalivahti (jääpallo)

Maalivahti on jääpallossa yksi joukkueen 11 kentällä olevasta pelaajasta. == Oikeudet == Maalivahdilla on rangaistusalueen sisällä oikeus hallita, pysäyttää, ohjata, lyödä, heittää tai potkaista palloa millä tahansa kehonosalla. Rangaistusalueen ulkopuolella maalivahtia koskee samat säännöt kuin kenttäpelaajia. == Varusteet == Jääpallomaalivahdilla on jääkiekkomaalivahdin tapaan patjat jaloissa, kypärä, kaulasuojus, kyynärpääsuojus ja hanskat. Maalivahdin tulee erottua kenttäpelaajista. Maalivahdin hanskoille on tarkat mitat ja määräykset. Sormien tulee erottua toisistaan, suurin leveys 29 cm (peukalon kohdalta) ja etusormen kohdalta 24 cm. Korkeus suurimmillaan keskisormen kohdalla 28 cm, etusormen kohdalla 27 cm ja pikkusormen kohdalta 24 cm. Myös patjoilla on maksimi pituus ja leveys. Patjat saavat olla maksimissaan 80 cm korkeita ja 30,5 cm leveitä. == Lähteet == ==Aiheesta muualla== Luokka:Jääpallo
Heli Möller

Heli Möller (ent. Orenius) (s. 1951 Suolahti) oli Suolahden kaupunginjohtaja 1992–2006. Äänekosken apulaiskaupunginjohtajana hän toimi 2007–2012 ja Äänekosken hallintojohtajana 2013–2014. Hän jäi eläkkeelle vuonna 2014.https://issuu.com/aksalehti/docs/aksa_kolmetoista/13 == Lähteet == Luokka:Suolahden kauppalan- ja kaupunginjohtajat Luokka:Vuonna 1951 syntyneet Luokka:Elävät henkilöt
Such Pretty Forks In The Road

Such Pretty Forks in the Road on kanadalaisen laulaja-lauluntekijä Alanis Morissetten yhdeksäs albumi. Se julkaistiin vuonna 2020. == Kappaleet == == Lähteet == == Aiheesta muualla == * Such Pretty Forks in the Road Luokka:Vuoden 2020 albumit Luokka:Alanis Morissetten albumit
Kuninkainen

Kuninkainen on Loimaalla Varsinais-Suomessa sijaitseva kylä. Se on osa Kojonkulman kulmakuntaa. Kuninkaisten läpi virtaa Kojonjoki. Kuninkainen on ollut Loimaan tärkeimpiä myllykyliä. Siellä ovat sijainneet Kuivankosken mylly, Kolkankosken mylly eli Hiljanen mylly, Rahnumylly ja Hakosuun mylly. Kuninkaisissa on sijainnut mm. nimismiehen talo, käräjätalo, kaksi krouvia ja pitäjäseppä 1700-luvulla. 1800-luvun lopulla Kumikaisiin perustettiin myös meijeri ja höyrysaha. Kylän läpi kulkee maantie 12619. == Lähteet == Luokka:Loimaan kylät
Syntaktinen sokeri

Syntaktinen sokeri on sellaista syntaksia ohjelmointikielessä, jonka on suunniteltu tekevän asioista helpommin luettavia tai ilmaistavia. Se tekee kielestä "makeampaa" ihmisten käyttöön: asiat voidaan ilmaista selkeämmin, ytimekkäämmin tai toisten enemmän pitämällä tavalla. Esimerkiksi monissa ohjelmointikielissä on oma syntaksinsa taulukon elementtien viittaamiseen ja päivittämiseen. Abstraktisti taulukkoviittaus on kahden argumentin proseduuri: taulukko ja alaindeksi vektori, joka voitaisiin ilmaista `get_array(Array, vector(i,j))`. Sen sijaan monet kielet tarjoat syntaksin `Array[i,j]`. Samalla tavoin taulukon elementin päivityksen proseduuri koostuu kolmesta argumentista, esim. `set_array(Array, vector(i,j), value)`, mutta monet kielet tarjoavat syntaksin `Array[i,j] = value`. Luokka:Ohjelmointi
Section.80

Section.80 on yhdysvaltalaisen hip hop -artisti Kendrick Lamarin debyyttialbumi, joka julkaistiin 2. heinäkuuta 2011. == Kappaleet == # # # # # # # # # # # # # # # # == Lähteet == Luokka:Vuoden 2011 albumit Luokka:Kendrick Lamarin albumit
The Documentary 2

The Documentary 2 on yhdysvaltalaisen hip hop -artisti The Gamen kuudes studioalbumi, joka julkaistiin 9. lokakuuta 2015. Viikkoa myöhemmin hän julkaisi samaan projektiin kuuluvan albumin The Documentary 2.5. == Kappaleet == # # # # # # # # # # # # # # # # # # # == Lähteet == Luokka:Vuoden 2015 albumit Luokka:The Gamen albumit
Elsa Frilander

Elsa Impi Frilander (14. joulukuuta 1894 Helsinki – 10. lokakuuta 1957 Helsinki) oli suomalainen oopperalaulaja (altto). Elsa Frilanderin vanhemmat olivat Wilhelm Frilander ja Hilma Tamminen. Hänen sisarensa oli oopperalaulaja Helmi Frilander-Salonius ja hän oli näyttelijä Helena Saloniuksen täti. Frilander esiintyi 1920-luvulla konserttilaulajana Suomessa ja Yleisradiossa hän esiintyi säännöllisesti 1920- ja 1930-luvuilla. Hän oli mukana huhtikuussa 1929 kun Klivi-kuoro teki konserttimatkan Tukholmaan. Samana vuonna Frilander teki viisi levytystä pianosäestyksellä His Master's Voice -levymerkille. Levytetyt kappaleet olivat Herra ja rouva sieninen, Säilytä kruunusi, Tipu tipu kuulepas, Kyyhkynen kylpee ja Soutajapojalleni. Luokka:Suomalaiset oopperalaulajat Luokka:Vuonna 1894 syntyneet Luokka:Vuonna 1957 kuolleet
Banská Bystrica (piiri)

Banská Bystrican piiri () on Slovakian piiri Banská Bystrican alueella. Sen väkiluku oli vuoden 2011 väestönlaskennassa 111 180. Banská Bystrican piirin väestöstä vuoden 2011 väestönlaskennassa 14 202 (noin 12,8 %) oli 0–14-vuotiaita, 70 151 (n. 63,1 %) työikäisiä ja 26 827 (n. 24,1 %) eläkeikäisiä. == Kunnat == Banská Bystrican piirin 42 kuntaa. Ne kunnat, jotka ovat myös kaupunkeja ovat luettelossa lihavoituja. * Badín * Baláže * Banská Bystrica * Brusno * Čerín * Dolná Mičiná * Dolný Harmanec * Donovaly * Dúbravica * Harmanec * Hiadeľ * Horná Mičiná * Horné Pršany * Hrochoť * Hronsek * Kordíky * Králiky * Kynceľová * Lučatín * Ľubietová * Malachov * Medzibrod * Moštenica * Motyčky * Môlča * Nemce * Oravce * Podkonice * Pohronský Bukovec * Poniky * Povrazník * Priechod * Riečka * Sebedín-Bečov * Selce * Slovenská Ľupča * Staré Hory * Strelníky * Špania Dolina * Tajov * Turecká * Vlkanová == Lähteet == == Aiheesta muualla == Luokka:Slovakian piirit Luokka:Banská Bystrican alue
Ladonala

Ladonala () on vanha Ruotsissa ja Suomessa käytetty pinta-alan mittayksikkö. Yksi ladonala oli sellaisen luonnonniityn pinta-ala, josta kerätyt heinät täyttivät yhden ladon. Niityn arvo siis ilmoitettiin sen tuoton eikä varsinaisten pinta-alamittojen mukaan. Ladonala oli hyvin epämääräinen mittayksikkö, koska se riippui ladon suuruudesta. Mitään tiettyä ladon kokoa ei ollut sovittu tai määrätty. Luonnonheinän keruun aikakaudella hirsiladot olivat yleensä pienikokoisia. Niiden seinän pituus oli kolmesta metristä korkeintaan seitsemään metriin. Heinää kerättiin jokien varsilta, järvien ja lampien vesijätöiltä, kosteilta kaskiahoilta ja soilta. Näin niityt sijaitsivat laajalla alueella ja olivat yleensä pieniä, siksi ladotkin olivat pieniä.Hietala, Elsa: Latojen historiaa ja Suomen maatalousmuseon latonäyttely. Teoksessa Ladoista tehtiin pieniä myös siksi, ettei kantomatkoista tulisi pitkiä, sillä pehmeässä maastossa heinät oli koottava latoon takkavitsalla kantaen. Vasta kylvöheinän aikakaudella 1800-luvun puolivälistä lähtien sadot suurenivat ja säilytystilaa tarvittiin enemmän. Pienet hirsiladot alkoivat korvautua kookkailla lautarakennuksilla 1920-luvulta lähtien, kun raamisahat yleistyivät. Kylvöheinän kasvatuksen yleistyessä luonnonheinän käyttö väheni, mutta ladonalaa käytettiin mittana vielä 1900-luvun alkupuolella varsinkin järviniityistä puhuttaessa. Järviniitty eli vesiniitty oli niittyalue, jossa ainakin kasvien juuriosa oli veden peitossa. Pohjanmaalla yksi ladonala oli suunnilleen saman kokoinen kuin vanha tynnyrinala eli hieman vajaa puoli hehtaaria. Jos niittyä oli kaksi ladonalaa, niin heinät riittivät talven yli yhdelle hevoselle. Torpparilla saattoi olla pari lehmääkin, mutta karjalle ei 1800-luvulla heiniä juuri antaneet edes itsenäisten maatilojen asukkaat.Jutikkala, Eino: Kosken ja Lammin yhteiskuntaoloja viime vuosisadalla. Teoksessa ==Lähteet== Luokka:Pinta-alayksiköt
Margareta Zilliacus

Margareta Zilliacus, o. s. Sederholm (4. elokuuta 1893 Helsinki – 13. lokakuuta 1990) oli suomalainen oopperalaulaja. Margareta Zilliacuksen vanhemmat olivat geologi Jakob Johannes Sederholm ja Anna Ingeborg Matilda von Christierson. Hän oli naimisissa 1918–1935 jääkärieversti Per Zilliacuksen kanssa ja heillä oli kaksi tytärtä. Margareta Zilliacus opiskeli laulua Heikki Klemetin johdolla 1920–1922. Hänet kiinnitettiin syyskuussa 1922 Dresdenin Semper-oopperaan ja hän oli ensimmäinen tunnettuun kansainväliseen oopperataloon kiinnitetty suomalainen oopperalaulaja, jolla ei ollut aiempia opintoja ulkomailla. Zilliacuksen ensimmäinen rooli Dresdenissä oli nukke Olympia Hoffmannin kertomukset -oopperassa, hän sai suorituksestaan hyvät arvostelut. Zilliacus palasi 1920-luvulla Suomeen ja hän sai kiinnityksen Suomalaiseen oopperaan. Margareta Zilliacus, Eric Wilkman, Elsa Frilander ja Theodor Björkman esittivät pääosia pääsiäisenä 1924 esitetyssä La Traviata -oopperassa. Samana vuonna hän esiintyi Kansallisteatterissa Rigoletto- oopperassa yhdessä Toivo Loukon ja Wäinö Solan kanssa. Margareta Zilliacus oli 1920- ja 1930-luvuilla Erkki Lingon johtaman Radio-orkesterin solistina ja hän konsertoi myös yhdessä kapellimestari Leo Funtekin kanssa. == Aiheesta muualla == * Margareta Zilliacus Suomen kansallisoopperan ja -baletin esitystietokanta Encoressa Luokka:Suomalaiset oopperalaulajat Luokka:Vuonna 1893 syntyneet Luokka:Vuonna 1990 kuolleet
Tampere (täsmennyssivu)

Tampere voi tarkoittaa ainakin seuraavia asioita: * Tampere, Suomen kaupunki ja Pirkanmaan maakuntakeskus * 1497 Tampere, Tampereen kaupungin mukaan nimetty pikkuplaneetta * Tampere, Tampereella vuosina 1882–1885 ilmestynyt sanomalehti * Tampere, Suomen merivoimien tykkivene * Tampere, sukunimenä: ** Mari Tampere-Bezrodny (s. 1951), virolainen viulisti ==Taideteoksen nimenä== * Tampere, Kansallisgallerian kokoelmiin kuuluva Pehr Adolf Kruskopfin lyijykynä-vesivärityö (1830-luku) * Tampere, Kansallisgallerian kokoelmiin kuuluva Magnus von Wrightin lyijykynätyö (1846) * Tampere, Kulttuuritalo Laikussa sijaitseva Allan Salon seinämaalaus (1956) * Tampere-veistos, Tampereen Työnpuistossa sijaitseva Richard Rautalinin pronssiveistos (1934)
Kukryniksy

Kukryniksy () oli kolmen neuvostoliittolaisen pilapiirtäjän yhteinen salanimi. Nimi muodostui piirtäjien Mihail Kuprijanovin, Porfiri Krylovin ja Nikolai Sokolovin nimikirjainten yhdistelmästä. Kolmikko työskenteli yhdessä vuodesta 1924 aina 1980-luvulle saakka. Kukryniksyt olivat pilalehti Krokodilin vakiopiirtäjiä. Heidän kuuluisimmat työnsä ovat toisen maailmansodan aikana tehtyjä pilapiirroksia, joissa pilkattiin säälimättä Hitleriä ja natseja näiden epäonnistuneesta Neuvostoliiton miehityksestä. Kukryniksyt tekivät myös suuren määrän poliittisia pilapiirroksia päivälehtiin sekä kuvittivat venäläisten ja ulkomaisten kirjailijoiden teoksia. Kukryniksy-kollektiivi sai kotimaassaan useita palkintoja piirroksistaan. Kuprijanov, Krylov ja Sokolov tapasivat opiskellessaan Moskovan Vhutemas-taideteollisuuskoulussa, Neuvostoliiton Bauhausin vastineessa. Kaksi vuotta myöhemmin kolmikko perusti Kukryniksy-ryhmän. Aluksi he tekivät lukuisia maalauksia ja julisteita ajalle tyypilliseen sosialistisen realismin tyyliin. Vuonna 1929 Kukryniksyt suunnittelivat Majakovskin Lude-näytelmän Meyerholdin teatterin esitykseen lavastuksen ja puvustuksen. Vuodesta 1933 lähtien Kukryniksyt piirsivät pilapiirroksia Pravdaan. He ryhtyivät piirtämään myös Krokodil-lehteen. Toisen maailmansodan puhjettua Neuvosto-Venäjän uutistoimisto Tass perusti nopeasti erikoisyksikön tuottamaan kannustavia julisteita sekä propagandapiirroksia. Kukryniksyt osallistuivat toimintaan lukuisten muiden taiteilijoiden tavoin. Toisen maailmansodan aikana ryhmä teki tunnetuimmat piirroksensa. Sodan päätyttyä Kukryniksyt tekivät Neuvostoliitton politiikkaa tukevia ja länsimaita ivaavia pilapiirroksia. == Lähteet == Luokka:Artikkelit useasta henkilöstä Luokka:Neuvostoliittolaiset pilapiirtäjät
Greta von Konow

Hilda Margareta (Greta) von Konow, o. s. Björkstén (9. huhtikuuta 1902 Helsinki – 10. heinäkuuta 1999) oli suomalainen oopperalaulaja (altto).Geni.com : Holger ja Greta von Konowin hautakivi Greta von Konowin vanhemmat olivat Helsingin kaupungin kulkutautisairaalan ylilääkäri Max Björkstén ja Carin Procopé.Ylioppilasmatrikkeli 1853–1899 : Max Björkstén Hän oli naimisissa vuodesta 1926 tykistöeverstiluutnantti Holger von Konowin (1902–1988) kanssa.Adelsvapen-Wiki : Adliga ätten von Konow nr 2080, tabell 15 Greta von Konow piti 1920-luvulla konsertteja Helsingissä ja esiintyi muun muassa yhdessä Emil Svartströmin ja Edvin Bäckmanin kanssa Turun Mikaelinkirkossa huhtikuussa 1928 järjestetyssä konsertissa. Hän esiintyi 1920- ja 1930-luvuilla myös Yleisradiossa. == Lähteet == Luokka:Suomalaiset oopperalaulajat Luokka:Vuonna 1902 syntyneet Luokka:Vuonna 1999 kuolleet
Noita (videopeli)

Noita on helsinkiläisen Nolla Gamesin kehittämä toimintaseikkailupeli, joka on julkaistu vuonna Microsoft Windowsille. Peli julkaistiin ennakkojulkaisuna 24. syyskuuta 2019 ja täytenä versiona 15. lokakuuta 2020. Peli sai kriitikoilta positiivisen vastaanoton. Gamereactorin Ossi Mykkänen kehui peliä taitavasti modernia ja retroa yhdisteleväksi mutta ajoittain liian armottomaksi ja vaikeaksi. Tietokonepeleihin erikoistunut toimittaja Juho Kuorikoski kuvasi peliä ennakkojulkaisussa yhdeksi parhaista suomalaisista videopeleistä koskaan. == Lähteet == == Aiheesta muualla == * Pelin verkkosivut * Luokka:Suomessa kehitetyt videopelit Luokka:Vuoden 2020 videopelit Luokka:Toimintaseikkailupelit Luokka:Roguelike-pelit Luokka:Windows-pelit Luokka:Videopelit, joissa on proseduraalisesti tuotettuja tasoja
Granroth

Granroth on muun muassa seuraavien suomalaisten henkilöiden sukunimi: * Arno Granroth (1909–1989), viulisti * Artto Granroth (1914–1987), sellotaiteilija * August Alexander Granroth (1848–1892), merikapteeni ja talvimerenkulun kehittäjä * Benedictus Granroth (k. 1715), pappi ja lintutieteilijä * Henrik Granroth (1744–1813), maanviljelijä ja valtiopäivämies * Karl Granroth (1895–1918), jääkärivänrikki * Sylva Huttunen, o.s. Granroth (1905–1994), kirjailija.
Zvolen (piiri)

Zvolenin piiri () on Slovakian piiri Banská Bystrican alueella. Sen väkiluku oli vuoden 2011 väestönlaskennassa 69 100. Zvolenin piirin väestöstä vuoden 2011 väestönlaskennassa 9 394 (noin 13,6 %) oli 0–14-vuotiaita, 43 070 (n. 62,3 %) työikäisiä ja 16 636 (n. 24,1 %) eläkeikäisiä. == Kunnat == Zvolenin piirin 26 kuntaa. Ne kunnat, jotka ovat myös kaupunkeja ovat luettelossa lihavoituja. * Babiná * Bacúrov * Breziny * Budča * Bzovská Lehôtka * Dobrá Niva * Dubové * Hronská Breznica * Kováčová * Lešť * Lieskovec * Lukavica * Michalková * Očová * Ostrá Lúka * Pliešovce * Podzámčok * Sása * Sielnica * Sliač * Tŕnie * Turová * Veľká Lúka * Zvolen * Zvolenská Slatina * Železná Breznica == Lähteet == Luokka:Slovakian piirit Luokka:Banská Bystrican alue
Walesinharrieri

Walesinharrieri (Welsh Harrier) on sukupuuttoon kuollut walesilainen koirarotu. == Ulkonäkö == Walesinharrieri oli kuin englantilaisen harrierin karkeakarvainen versio. Juurikin karvapeitteensä laadun vuoksi sitä kuvailtiin kuitenkin enemmän saukkokoiran kuin harrierin näköiseksi.Morris, Desmond. Dogs - The Ultimate Dictionary of Over 1000 Dog Breeds, s. 68–69. Trafalgar Square, 2008: North Pomfret, Vermont. Rawdon Lee kuitenkin mainitsee teoksessaan Modern Dogs, Sporting Division, Vol 1 vuodelta 1897 myös sileäkarvaisen walesinharrierin: sen väritys oli musta tai black & tan ja säkäkorkeus vaihteli 39–56 cm välillä.Hancock, David. Hounds - Hunting by Scent, s. 79. The Crowood Press: Ramsbury, Marlborough, Wiltshire, 2014. ISBN 978-1-84797-601-7. == Alkuperä == Rotua käytettiin pääasiallisesti jäniksen, mutta myös saukon ja muun riistan metsästykseen. Thomas Pearcen mukaan mikään muu ajokoira ei ollut yhtä hyvin sopeutunut tehtäväänsä eikä ollut yhtä hyvä saaliin metsästyksessä kukkuloisissa laaksoissa. Walesinharrieri oli vielä 1870-luvulla kotiseudullaan suhteellisen yleinen, ja se tunnettiin "karkeakarvaisena walesinharrierina" (rough Welsh Harrier). Vuosisadan vaihteessa yksilöitä oli vielä jonkin verran, mutta ne kuolivat sukupuuttoon pian sen jälkeen – arviolta jossain vaiheessa 1900-luvun ensimmäistä puoliskoa. === Vaikutus nykyisiin rotuihin === Erään asiantuntijan mukaan Walesissa paikallisten kettukoirien vainua yritettiin parantaa risteyttämällä niitä walesinharriereiden kanssa, mikä saattaa olla syy niin ikään nykyisissä walesinkettukoirissa esiintyvälle karkealle karvapeitteelle. ==Lähteet== Luokka:Walesilaiset koirarodut Luokka:Sukupuuttoon kuolleet koirarodut Luokka:Ajokoirat
Navidadii

Navidadii on suomalaisen laulaja-lauluntekijä Mariskan 20. marraskuuta 2020 julkaistu ensimmäinen joulualbumi. Albumin kappaleiden on kuvailtu olevan ”perinteisestä poikkeavia joululauluja” ja albumin kannessakin on alaotsikkona teksti ”arveluttavia joululauluja”. == Kappaleet == == Lähteet == == Aiheesta muualla == * Tapaninpäivä-kappaleen musiikkivideo YouTubessa Luokka:Vuoden 2020 joulualbumit Luokka:Suomalaiset joulualbumit Luokka:Mariskan albumit
Janina Laine

Janina Laine (s. 30. kesäkuuta 2002) on suomalainen lentopalloilija, joka edustaa Rovaniemen Woman Volleyta. == Lähteet == == Aiheesta muualla == * * * Luokka:Suomalaiset lentopalloilijat Luokka:Vuonna 2002 syntyneet Luokka:Elävät henkilöt
Hillitön hotelli

Hillitön hotelli () on irlantilais-ranskalainen animaatiosarja, jonka on luonut Jan Van Rijsselberge. Suomessa sarjaa esitettiin Yle TV2 -kanavalla suomenkielisellä dubbauksella. Ensimmäisen kerran sarjaa esitettiin Suomessa 27. toukokuuta 2006. == Jaksot == # Nimi Suomen ensiesitys Ikäraja ja sisältömerkintä 1 Ensimmäinen päivä 27.5.2006 2 Rakkautta ilmassa 3.6.2006 3 Putkipulmia 10.6.2006 4 Zombien kunnia 17.6.2006 5 Karmea kakara 24.6.2006 6 Sekaisin zombeista 1.7.2006 7 Zombiennustaja 8.7.2006 8 Onnelliset ihmiset 15.7.2006 9 Tyttöpulmia 22.7.2006 10 Epäreilua! 29.7.2006 11 Kalmattaren kuolemapäivä 5.8.2006 12 Mato mörkönä 5.8.2006 13 Kuolettavan trendikäs 19.8.2006 14 Lisko vapaalla jalalla 26.8.2006 15 Monta lusikkaa sopassa 2.9.2006 16 Noidutut 26.5.2007 17 Tarkastaja Mato 2.6.2007 18 Vaihto-oppilaat 9.6.2007 19 Elokuvahullut 16.6.2007 20 Väärä Af 23.6.2007 21 Lapsenvahtien yö 30.6.2007 22 Taidenukke 7.7.2007 23 Keppiä ja porkkanaa 14.7.2007 24 Zombin paras ystävä 21.7.2007 25 Halikuume 28.7.2007 26 Luokkakokous 4.8.2007 == Äänirooleissa == === Suomenkielisen version ääninäyttelijät === === Suomenkielinen toteutus === * käännös: Jari Siltakoski * ohjaus: Bruno Lähteenmäki * äänitys: Oy PVP-Voice Ab Luokka:Ranskalaiset animaatiosarjat Luokka:2000-vuosikymmenen piirrossarjat
Jos vain saisin nastahampaan takaisin

Jos vain saisin nastahampaan takaisin, alun perin ”All I Want for Christmas Is My Two Front Teeth”, on yhdysvaltalaisen Donald Yetter Gardnerin vuonna 1944 kirjoittama huumori-iskelmä lapsesta, joka toivoo joululahjaksi kahta puuttuvaa etuhammastaan. Spike Jones ja hänen City Slickers -yhtyeensä levyttämällä joulusingleversiolla (1948) yhtyeen trumpetisti George Rock laulaa lapsen äänellä niin, että viheltää aina s- ja th-äänteiden kohdalla. Suomeksi laulun sanoitti ja levytti vuonna 1964 Juha Vainio. ==Syntyhistoria== Musiikinopettajana toiminut Donald Yetter Gardner (1913–2004) kertoi laulun syntyneen vuonna 1944, kun hän ohjasi Doris-vaimonsa kanssa New Yorkin Long Islandilla koulun kakkosluokkalaisia keksimään joululaulua siitä, mitä haluavat joululahjaksi. Gardneria huvitti, miten miltei jokaiselta puuttui yksi tai useampia etuhampaita, ja laulu syntyi samana iltana puolessa tunnissa. Aluksi Gardner laulatti laulua vain oman koulunsa joulujuhlissa. Sitten hän esitti laulun musiikinopettajien koulutuspäivillä, ja sen maine kiiri niin, että vuonna 1948 Witmark-levy-yhtiö halusi levyttää sen Spike Jonesin yhtyeen kanssa. Levytys nousi singletilaston kärkeen 1949. Samana vuonna laulun levytti myös Nat King Cole pehmeällä jazztyylillään, ja tästä tuli Gardnerin oma suosikkiversio. Laulun ovat levyttäneet myös Alvin and the Chipmunks, The Platters, The Andrews Sisters, Mariah Carey, Boston Pops ja Sesame Street -lastenohjelman esiintyjät. ==Suomalaisversio== Juha ”Watt” Vainio suomensi ja levytti sävelmän vuonna 1964 nimellä ”Jos vain saisin nastahampaan takaisin”, Ossi Malisen twist-tyylisenä sovituksena ja s-äänteiden kohdalla viheltäen. Laulun kertojaksi hän sijoitti lapsen sijasta nuorukaisen, jonka elämää ja menestystä naismaailmassa haittaa puuttuva ”nastahammas” eli yhden hampaan proteesi. Erään säkeistön alussa Vainio laulaa ”Iskelmiä laulamaan kai kelpaisin...”, matkien selvästi samoihin aikoihin pinnalle nousseen Lasse Mårtensonin ruotsinvoittoista ääntämistapaa. Laulun lopun idea on suomeksi sama kuin alkuperäissanoituksessa: laulaja yrittää keksiä joulunajan toivotusta, jossa s-äännettä ei esiintyisi. Amerikkalaisversiossa päädytään toivottamaan ”Happy New Year!” ja Junnu Vainion versiossa ”Hyvää uutta vuotta!”. ”Jos vain saisin nastahampaan takaisin” oli järjestyksessä kolmas Juha Vainion ja Pertti Metsärinteen yhtyeen singlejulkaisuista Finndisc-yhtiön Safir-levymerkillä, tuotantopäällikkönä Erik Lindström. Singlen b-puolella oli kappale ”Joulupukin hipat”.Martti Hallgren & Veikko Tiitto: Juha Vainio, Diskografia 1963–2019. Viitattu 2.1.2021. ==Lähteet== Luokka:Yhdysvaltalaiset joululaulut Luokka:Suomenkieliset joululaulut Luokka:Juha Vainion sanoittamat kappaleet Luokka:Juha Vainion kappaleet Luokka:Huumorikappaleet Luokka:Vuoden 1948 kappaleet Luokka:Vuoden 1964 kappaleet
Max Björkstén

Max Björkstén (16. huhtikuuta 1865 Helsinki – 30. maaliskuuta 1940 Vaasa) oli suomalainen ylilääkäri.Ylioppilasmatrikkeli 1853–1899 Aikalaiskirja 1934 Max Björksténin vanhemmat olivat lääketieteen tohtori, yliopiston anatomian prosektori Gustaf Rikhard Björkstén (1830–1868) ja Hilda Elfving (k. 1901). Hän pääsi ylioppilaaksi 1884 Helsingin ruotsalaisesta normaalilyseosta ja valmistui Helsingin yliopistosta filosofian kandidaatiksi 1887, lääketieteen kandidaatiksi 1890, lääketieteen lisensiaatiksi 1895 sekä lääketieteen ja kirurgian tohtoriksi 1901. teki opintomatkoja Skandinaviaan 1902, Saksaan ja Englantiin 1907, Skandinaviaan ja Saksaan 1908 sekä Englantiin ja Amerikkaan 1920–1921.Yrjö Kotivuori, Ylioppilasmatrikkeli 1640–1852: Gustaf Richard Björkstén. Verkkojulkaisu 2005. Luettu 2.1.2021. Max Björkstén oli Marian sairaalan kulkutautiosaston ylilääkärinä 1903–1913 ja Helsingin kaupungin kulkutautisairaalan ylilääkärinä 1913–1929. Hän oli Suomalainen Lääkäriseura Duodecimin kirjaston hoitajana vuodesta 1923 alkaen. Vuonna 1916 Björkstén johti Tampereen kaupungin terveydenhoitolautakunnan kutsumana toimenpiteitä kaupungissa raivonneen lavantautiepidemian vastustamiseksi. Vuonna 1918 hän oli vankileirien ylilääkärinä Suomenlinnan ja Helsingin leirejä lukuun ottamatta. Max Björkstén oli naimisissa vuodesta 1900 Karin Procopén kanssa. Heidän tyttärensä oli oopperalaulaja Greta von Konow. == Julkaisuja == * Om streptokockens och dess toxins samt stafylokockens inverkan på lefvern: bidrag till kännedomen om lefvercirrhosens (specielt den biliäras) etiologi och patogenes: experimentell studie, Helsingin yliopiston väitöskirja. Helsingfors 1900 * Handledning i desinfektion. Af Medicinalstyrelsen utgifna skrifter. Senaten, Helsingfors 1911, 1915, Medicinalstyrelsen, Helsingfors 1928, suomeksi nimellä Desinfisioimisohjeita. Lääkintöhallitus, Helsinki 1928 * Der Scharlach in Helsingfors in den Jahren 1800-1914. Commentationes biologicae Tom 1,1. Finska vetenskaps-societeten, Helsingfors 1922 * Der Scharlach in Finnland bis einschliesslich 1900. Acta Societatis scientiarum Fennicae, Series B Tom 1,3. Societas scientiarum Fennica, Helsingfors 1938 == Lähteet == Luokka:Suomalaiset lääkärit Luokka:Vuonna 1865 syntyneet Luokka:Vuonna 1940 kuolleet
Claus Peter Flor

Claus Peter Flor (s. 16. maaliskuuta 1953 Leipzig) on saksalainen kapellimestari.Claus Peter Flor IMG ArtistsClaus Peter Flor AllMusic Flor opiskeli aluksi viulunsoittoa Weimarissa ja Leipzigissa. Orkesterinjohdossa hän sai opetusta Rolf Reuterilta, Rafael Kubelikilta ja Kurt Sanderlingilta. Vuonna 1984 Flor nimitettiin Konzerthausorchester Berlinin musiikilliseksi johtajaksi. Hän myös aloitti säännöllisen yhteistyön muiden muassa Leipzigin Gewandhaus-orkesterin ja Staatskapelle Dresdenin kanssa. Berliinin filharmonikkoja hän johti ensimmäisen kerran vuonna 1988. Flor on sittemmin toiminut esimerkiksi Malesian filharmonisen orkesterin musiikillisena johtajana (2008–2014). Kaudella 2017–2018 hänestä tuli Milanon Giuseppe Verdi -sinfoniaorkesterin musiikillinen johtaja. Hän oli vuosina 2003–2008 toiminut sen päävierailijana. Flor on työskennellyt myös oopperataloissa, kuten Toulousen Théâtre du Capitolessa. Hän on saavuttanut arvostusta etenkin saksalaisen ja itävaltalaisen ohjelmiston johtamisesta. Myös Antonín Dvořákin, Josef Sukin ja Dmitri Šostakovitšin teokset ovat olleet hänelle läheisiä. == Lähteet == Luokka:Saksalaiset kapellimestarit Luokka:Vuonna 1953 syntyneet Luokka:Elävät henkilöt
Vickersin 76 millimetrin ilmatorjuntatykki

Vickersin 76 millimetrin ilmatorjuntatykki on englantilaisen Vickers-tehtaan kehittämä ilmahyökkäysten torjuntaan suunniteltu tykki. == Tykin historiaa == Britannian sotatoimisto oli ensin määrännyt ja sitten hylännyt 75 mm:n Vickers-lentokone-aseen. Kun Vickers-Armstrong Ltd:llä oli ase valmiina, se päätti tarjota sitä ulkomailla ja saavutti kohtuullisen menestyksen myymällä sitä esimerkiksi Belgialle, Tanskalle, Hollannille, Kiinalle, Portugalille, Romanialle, Turkille ja Liettualle 1930-luvulla. Tämän lisäksi asetta valmistettiin Tanskassa lisenssillä. Tyypillisesti tuon aikakauden liikkuville raskaille ilmatorjunta-aseille niiden kuljetusvälineet olivat yksi- ja kaksipyöräisiä, mikä mahdollisti niiden hinaamisen. == Tekniset tiedot == Tykin tekniset ominaisuudet: * Kaliiperi: 76,2 mm (putkessa 16 kierrettä) * Ammuksen lähtönopeus: 750 m/s * Tehokas ampumaetäisyys: 5 km * Ominaistulinopeus: 12 laukausta/minuutissa * Korotuskulma: 0 – +90 astetta * Paino: n. 3500 kg (kuljetuskunnossa) ja n. 2900 kg ampumakunnossa == Vickersin 76 mm ilmatorjuntatykki Suomessa == Suomi osti 12 tykkiä Isosta-Britanniasta vuonna 1936. Tykit sijoitettiin Viipuriin ja Suomenlinnaan. Niitä käytettiin talvi- ja jatkosodassa. Nämä aseet olivat kaikki hinattavia. 1930-luvun alussa suomalaiset olivat vieneet suuria määriä voita Britanniaan. 1930-luvun puoliväliin mennessä tämä vientiliiketoiminta oli luonut melkoisen velkaa. Britannian hallitus tarjoutui maksamaan tämän velan nykyaikaisilla Vickersin valmistamilla ilmatorjunta-aseilla. Vickers-Armstrongin kilpailija Bofors Ab yritti parhaansa mukaan estää suomalaisia ostamasta näitä aseita. Suomi oli päättänyt käyttää 76,2 mm:n kaliiperia vakiokaliiperina myös raskaissa ilmatorjunta-tykeissä, koska se oli jo vakiokaliiperina Suomen kevyissä kenttätykeissä. Vickers toimitti aseet Suomelle 76,2 mm:n kaliiperisena tavallisemman 75 mm:n kaliiperin sijaan. Suomalaisten tämän aseen käyttämät ammukset olivat samat kuin 76 ItK / 28 B:ssä ja 76 ItK / 29B:ssä, jotka Bofors oli toimittanut Suomen armeijalle jo muutama vuosi aiemmin. Näiden aseiden ristinivelet eivät myöskään olleet Vickersin vakiomateriaaleja, koska Crichton-Vulcan valmisti niitä Suomessa. == Lähteet == == Aiheesta muualla == Luokka:Ilmatorjunta-aseet Luokka:Jatkosodan aseet Luokka:Talvisodan aseet
Kanaranbarbi

Kanaranbarbi (Hypselobarbus thomassi) on karppien heimoon kuuluva äärimmäisen uhanalainen kalalaji. Se voi kasvaa jopa metrin mittaiseksi. Kanaranbarbi on endeeminen Intian Länsi-Ghatien vuoristossa. == Lähteet == Luokka:Karpit Luokka:Uhanalaiset kalat
Bala

Bala on muun muassa seuraavien henkilöiden sukunimi: * Athanase Bala (1927–2019), kamerunilainen roomalaiskatolinen piispa * Bekim Balaj, usein myös muodossa Bekim Bala (s. 1991), albanialainen jalkapalloilija * Krystian Bala (s. 1974), puolalainen kirjailija ja murhaaja * Kujtim Bala (s. 1990), ruotsalainen jalkapalloilija * Thumma Bala (1944–2024), intialainen roomalaiskatolinen arkkipiispa.
Dolores (täsmennyssivu)

Dolores voi tarkoittaa jotain seuraavista: ==Etunimi== *Dolores, espanjalaislähtöinen naisennimi ==Paikannimet== Kaupunkeja ja paikkakuntia *Dolores, Abran provinssissa, Filippiineillä *Dolores, Alicanten maakunnassa, Espanjassa *Dolores, Buenos Airesin maakunnassa, Argentiinassa *Dolores, Carazon departementissa, Nicaraguassa *Dolores, Coloradon osavaltiossa, Yhdysvalloissa *Dolores, Copánin departementissa, Hondurasissa *Dolores, Eastern Samarin provinssissa, Filippiineillä *Dolores, Peténin departementissa, Guatemalassa *Dolores, Quezonin provinssissa, Filippiineillä *Dolores, Sorianon departementissa, Uruguayssa *Dolores, Toliman departementissa, Kolumbiassa *Dolores Hidalgo, Guanajuaton osavaltiossa, Meksikossa Laajempia hallintoalueita *Doloresin piirikunta, Coloradon osavaltiossa, Yhdysvalloissa *Partido de Dolores, Buenos Airesin maakunnassa, Argentiinassa ==Muita merkityksiä== *1277 Dolores, asteroidi *Mission Dolores, kirkkorakennus San Franciscossa *Radio Dolores, Katariina Lillqvistin elokuva vuodelta 2016
Keskikokoinen englantilais-ranskalainen ajokoira

Keskikokoinen englantilais-ranskalainen ajokoira (anglo-français de moyenne vénerie) on sukupuuttoon kuollut ranskalainen koirarotu. Se oli alun perin suurten englantilais-ranskalaisten ajokoirien (valko-mustan, valko-oranssin ja kolmivärisen) ja englantilais-ranskalaisen pienriistan ajokoiran välimuoto. == Ulkonäkö == Desmond Morriksen mukaan tämä keskikokoinen ajokoira olisi ollut säkäkorkeudeltaan noin 51 cm korkea. Kuitenkin nykyisen englantilais- ranskalaisen pienriistanajokoiran säkäkorkeusmääritelmä kattaa myös kyseisen korkeuden, joten voi olla, että tämä keskikokoinen muunnos on sulautunut yhteen viimeksi mainitun kanssa. Värimuunnoksia oli suurten englantilais- ranskalaisten ajokoirien tapaan kolme: * blanc et noir: valko-musta * blanc et orange: valko-oranssi * tricolore: kolmivärinen (valko-musta tan-merkein) == Luonne ja käyttäytyminen == Rotu oli nopea ja sopeutui työskentelemään hyvin erilaisissa maastoissa. == Alkuperä == Keskikokoinen rotu kehitettiin kun ranskalaisia ajokoiria, erityisesti poitevin ja porcelaine, risteytettiin harrierin kanssa. == Lähteet == === Viitteet === Luokka:Sukupuuttoon kuolleet koirarodut Luokka:Ajokoirat Luokka:Ranskalaiset koirarodut
Eino Lähteenmäki

Eino Johannes Lähteenmäki (21. joulukuuta 1889 Nokia – 31. lokakuuta 1978 Tampere) oli suomalainen filosofian maisteri ja rehtori.Kuka kukin on 1954Henkilötietoja. 50 vuotta, Aamulehti, 21.12.1939, nro 345, s. 4, Kansalliskirjaston digitaaliset aineistot. Viitattu 22.12.2024 Eino Lähteenmäen vanhemmat olivat Vesilahdessa vuodesta 1892 poliisikonstaapelina toiminut Juha Erland Lähteenmäki (1857–1918) ja Iida Vilhelmiina Vilenius. Hän pääsi ylioppilaaksi 1909 Tampereen lyseosta ja valmistui filosofian kandidaatiksi ja maisteriksi 1914. Lähteenmäki oli rautatievirkamiehenä Tampereella 1915–1920. Hän oli matematiikan, fysiikan ja kemian opettajana Haapamäen yhteiskoulussa 1920–1923 ja Toijalan yhteiskoulussa 1923–1925. Lähteenmäki toimi Haapamäen yhteiskoulussa opettajana ja koulun johtajana 1925–1927. Hän oli Tampereen klassillisen lyseon matematiikan, fysiikan ja kemian lehtorina 1927–1956 ja toimi lyseon rehtorina 1934–1956. Tampereen kaupunginvaltuutettuna Lähteenmäki oli 1939–1944 ja hän kuului lisäksi Tampereen kirkkovaltuustoon. Hän oli mukana suojeluskuntatyössä vuodesta 1918 alkaen ja kuului muun muassa Toijalan suojeluskunnan esikuntaan. Lähteenmäki oli myös mukana Mannerheimin Lastensuojeluliiton paikallisosastoissa Haapamäellä ja Toijalassa. Tampereen rautatieasemalla junanlähettäjänä ja sähköttäjänä toiminut Eino Lähteenmäki ja aseman pakaasiesimies Erik Tuomi pelastivat hieman ennen Suomen sisällissodan alkamista 18. tammikuuta 1918 väärillä henkilöpapereilla Helsingistä Vaasaan yöjunalla matkalla olleen Gustaf Mannerheimin hengen. Kauppias Gustav Malmbergin nimellä esiintynyt Mannerheim joutui junan pysähdyttyä Tampereella kolmen matkustajien papereita tarkastaneen venäläisen sotilaan pidättämäksi. Sotilaat epäilivät sujavasti venäjää puhunutta Malmbergia pakoilevaksi tsaarin upseeriksi ja käskivät Erik Tuomen hakemaan asemapäällikön paikalle. Tuomi huomasi tukalan tilanteen ja kutsui paikalle sen sijaan junanlähettäjä Eino Lähteenmäen, joka esiintyi asemapäällikkönä vakuuttaen Malmbergin paperien olevan kunnossa. Hän lähetti junan sitten liikkeelle, jolloin sotilaat joutuivat poistumaan junasta. Asemalla on tapauksen muistona Tampereen Klassikot ry:n vuonna 2008 lahjoittama reliefi, jonka on suunnitellut graafikko Pertti Ollikka.Jussi Nieminen : Päiväretkellä Tampereelle voi tutustua sisällissodan synkkään historiaan, Iltasanomat 29.4.2018Jyrki Pönkkä : Mannerheim oli jäädä venäläisten kynsiin Tampereen rautatieasemalla – nuoret rautatievirkailijat muuttivat nopealla toiminnallaan Suomen historiaa, KMV-lehti 17.1.2018Jukka Manninen : Mysteeri ei ota ratketakseen – Miten yli 100-vuotias lappu päätyi lätäkköön Rantaperkiössä? Aamulehti Moro 9.5.2020 Eino Lähteenmäki oli naimisissa vuodesta 1917 Iida Johanna Melasen kanssa. == Lähteet == Luokka:Suomen koulujen rehtorit Luokka:Tampereen kaupunginvaltuutetut Luokka:Vuonna 1889 syntyneet Luokka:Vuonna 1978 kuolleet
Hybrid

Hybrid voi tarkoittaa seuraavia: * Hybrid, Michael Brookin vuoden 1985 albumi * Hybrid, vuoden 2007 elokuva * Hybrid, vuoden 2012 videopeli * Hybrid Graphics, nykyisin Nvidia Helsinki, suomalainen tietokonegrafiikan yritys * Hybrid Theory, Linkin Parkin albumi * Tekken Hybrid, videopeli == Katso myös == * Hybridi
38M Toldi

38M Toldi oli unkarilainen kevyt panssarivaunu, joka perustui ruotsalaiseen Landsverk L-60 vaunuun. Vaunu nimettiin 1300-luvulla eläneen unkarilaisen ritarin Miklós Toldin mukaan. ==Tuotantohistoria== 38M Toldin kehittivät ja tuottivat unkarilaiset insinöörit Unkarin armeijan ostettua vaunun rungon ja tykkitornin lisenssin ruotsalaiselta AB Landsverkiltä. Vaunuja valmistettiin 202 kappaletta. ===Versiot=== *Toldi I - 20mm Solothurn panssarikiväärillä varustettu ensimmäinen versio, jota valmistettiin 80 kappaletta. *Toldi II - paksummalla panssarilla varustettu versio, jota valmistettiin 110 kappaletta. *Toldi IIa - 40mm tykillä varustettu vuoden 1942 versio. *Toldi III - paranneltu versio, jota valmistettiin vain 12 kappaletta. ==Taisteluhistoria== Unkari otti Toldi vaunut käyttöön vuonna 1940. Vaunut osallistuivat taisteluun ensimmäisen kerran Jugoslavian valloituksessa vuonna 1941. Toldi vaunuja käytettiin pääasiassa taistelussa Neuvostoliittoa vastaan vuosien 1941 ja 1944 välillä. Vaunujen kevyestä panssarista ja hyvästä viestintälaitteistosta johtuen niitä käytettiin useimmiten tiedusteluun. Toldit pärjäsivät hyvin Operaatio Barbarossan alkupuolella Neuvostoliiton käyttämiä T-26:n ja BT-5:n tapaisia kevyitä panssarivaunuja vastaan. Niistä ei kuitenkaan ollut vastusta Itärintamalla käydyn sodan myöhemmässä vaiheessa kohdatuille T-34 vaunuille. Luokka:Panssarivaunut